10 หุ้นรับเลือกตั้ง
สัปดาห์นี้มีตัวหุ้นเกี่ยวกับ ธีมเลือกตั้ง เป็นการคัดเลือกจาก บล.ดีบีเอส วิคเคอร์ส การเลือกตั้งของไทยจะช่วยกระตุ้นการใช้จ่ายในประเทศ
สัปดาห์นี้มีตัวหุ้นเกี่ยวกับ ธีมเลือกตั้ง เป็นการคัดเลือกจาก บล.ดีบีเอส วิคเคอร์ส การเลือกตั้งของไทยจะช่วยกระตุ้นการใช้จ่ายในประเทศ
24 เม.ย. 2566

สัปดาห์นี้มีตัวหุ้นเกี่ยวกับ “ธีมเลือกตั้ง”
เป็นการคัดเลือกจาก บล.ดีบีเอส วิคเคอร์ส (ประเทศไทย)
เขามองว่า การเลือกตั้งของไทยในปี 2566
จะช่วยกระตุ้นการใช้จ่ายในประเทศ ประมาณ 1-1.2 แสนล้านบาท ในไตรมาส 2/2566 หรือคิดเป็น 0.5-0.7% เมื่อเทียบกับตัวเลขจีดีพี
หุ้นที่ได้รับปัจจัยบวกจากการเลือกตั้งเริ่มจาก
1.บริษัท ท่าอากาศยานไทย จำกัด (มหาชน) หรือ AOT
หุ้นตัวนี้ได้ประโยชน์จากนโยบายรัฐบาลใหม่เกี่ยวกับภาคท่องเที่ยว แนวโน้มกำไรฟื้นตัวสูง จากการยกเลิกให้ส่วนลดคู่ค้า มาร์จิ้นสูงขึ้น รายได้จากสัมปทานเพิ่มมากขึ้น
2.บริษัท เซ็นทรัลพัฒนา จำกัด (มหาชน) หรือ CPN
มีการคาดกำไรสุทธิปี 2566 เติบโต 20% จากการท่องเที่ยวฟื้นตัว การให้ส่วนลดค่าเช่ากับร้านค้าน้อยลง และมีการเปิดมอลล์ต่อเนื่อง
3.บริษัท อมตะ คอร์ปอเรชัน จำกัด (มหาชน) หรือ AMATA
จะได้ประโยชน์จากการส่งเสริมการลงทุนจากรัฐบาลชุดใหม่ คาดยอดขายนิคมปี 2566-2567 เพิ่มขึ้น มียอด Backlog 6.7 พันล้านบาท คาดการณ์กำไรสุทธิปี 2566-2567 เติบโต 56% และ 30%
4.บริษัท แสนสิริ จำกัด (มหาชน) หรือ SIRI
คาดปี 2566 ทำสถิติกำไรสูงสุด จากการเปิดขายโครงการใหม่ มูลค่ารวม 7.5 หมื่นล้านบาท และจะบันทึกกำไรขายโรงเรียนนานาชาติ 480 ล้านบาทในปีนี้
5.บริษัท เอสซี แอสเสท คอร์ปอเรชั่น จำกัด (มหาชน) หรือ SC
ประมาณการปี 2566 เพิ่มขึ้น 7% และ 2567 เพิ่ม 5% กำไรเติบโตเมื่อเทียบกับช่วงเดียวกันของปีก่อน สูงขึ้นจากรายได้ขายคอนโด การให้เช่า และกำไรจากบริษัทร่วม ปีนี้และปีหน้าจ่ายปันผลสูง ยีลด์ 6.2%
6.บริษัท แอดวานซ์ อินโฟร์ เซอร์วิส จำกัด (มหาชน) หรือ ADVANC
การบริโภคฟื้นตัว การขยายคลื่นความถี่ต่อเนื่อง ตั้งเป้าหมายเข้าซื้อ JASIF และ TTTBB สำเร็จในไตรมาส 2/2566 ธุรกิจปี 2566 กระเตื้องจากการยกเลิกแพ็กเกจราคาถูก จ่ายปันผลดี 3.9-4% ต่อปี
7.บริษัท ซีพี ออลล์ จำกัด (มหาชน) หรือ CPALL
ได้ปัจจัยผลบวกจากการเลือกตั้ง มีเม็ดเงินหมุนเวียนสูง ขณะที่อัตราเงินเฟ้อไทยชะลอตัว รูปแบบธุรกิจบริษัทมีหลากหลาย ทั้งร้านสะดวกซื้อ 7-11 ค้าส่งแมคโคร และ ค้าปลีกเทสโก้ โลตัส แนวโน้มผลกำไรในไตรมาส 1/2566 เติบโตขึ้นเทียบกับปีต่อปี
8.บริษัท กรุงเทพดุสิตเวชการ จำกัด (มหาชน) หรือ BDMS
คาดกำไรสุทธิทั้งปี 2566-2567 เติบโตเฉลี่ย 9% ต่อปี ได้ปัจจัยหนุนที่คนไข้ต่างชาติเพิ่มจาก CLMV และจีน ฐานคนไข้ประกันสังคมมีโอกาสเพิ่มขึ้น
9.บริษัท ซิโน-ไทย เอ็นจีเนียริ่งแอนด์คอนสตรัคชั่น จำกัด (มหาชน) หรือ STEC
รายได้และมาร์จิ้นดีขึ้นเทียบกับช่วงเดียวกันของปีก่อน มีงานในมือสูง 1.1 แสนล้านบาท ทำให้การรับรู้รายได้มั่นคงไปใน 3 ปีข้างหน้า คาดกำไรสุทธิปี 2566-2567 จะเติบโต
และ 10.บริษัท ศรีสวัสดิ์ คอร์ปอเรชั่น จำกัด (มหาชน) หรือ SAWAD
เมื่อมีการเลือกตั้ง ธุรกิจเช่าซื้อคึกคัก ปี 2566 ธุรกิจเช่าซื้อรถจักรยานยนต์เป็น key growth driver ตั้งเป้าหมายสินเชื่อเติบโต 25-30% ในปี 2566
ส่วนรายได้ค่าธรรมเนียมเติบโต 30%
และคาดกำไรสุทธิปี 2566 เติบโต 25%